"Eks neid jõule on alati just kõige rohkem lapsed oodanud," ütles väike Mirjam Kits, kes koos oma õe Kätliniga õhtujuhi vastutusrikast  osatäitmist vedas. On ju nii, et ootuse ärevusele järgnev suur rõõm saadud kingitustest paneb kõikide laste näod säravalt naeratama. Jõulud saabuvad ikka koos jõulutaadi saabumisega! Sellest laulis laulus "Jõuluteel" armsasti Melissa Aaslaid. Tema oli ka esimene, kes jõuluvanalt paki sai. Sama armsalt rääkis lauluviisil Kätlin Koplus jõuluajast. Jõuluajal on alati kuusk tuppa toodud ja ehtimine jäetud enamasti laste hooleks. Ainult vanasti olevat kuuske kaunistatud mitte karra ja klaasmunade vaid  präänikute, kompvekkide ja õuntega. Sellest tegevusest jutustas lähemalt laul "Jõuluaeg", mille esitas Urmet-Henry Enngmann.